
1. Úvod

Nezisková organizácia HUGOLD, n.o. so sídlom: Slovenská 781/17, 075 01  Trebišov, IČO: 45743371 vznikla dňa 18.05.2016 na základe rozhodnutia Okresného úradu Košice, odboru všeobecnej vnútornej správy v súlade s ustanoveniami Zákona č. 213/1997 Z.z. o neziskových organizáciách poskytujúcich všeobecne prospešné služby.
HUGOLD, n.o. poskytuje tieto všeobecné prospešné služby:

- poskytovanie sociálnej služby v Zariadení opatrovateľskej služby 
– poskytovanie sociálnej služby na určitý čas plnoletej fyzickej osobe, ktorá je odkázaná na pomoc inej fyzickej osoby podľa prílohy č. 3 Zákona o sociálnych službách v zmysle § 36 Zákona o sociálnych službách ak jej nemožno poskytnúť opatrovateľskú službu, 

- poskytovanie sociálnej služby v Zariadení pre seniorov 
– poskytovanie sociálnej služby fyzickej osobe, ktorá dovŕšila dôchodkový vek a je odkázaná na pomoc inej fyzickej osoby a jej stupeň odkázanosti je najmenej IV podľa prílohy č. 3 Zákona o sociálnych službách alebo fyzickej osobe, ktorá dovŕšila dôchodkový vek a poskytovanie sociálnej služby v tomto zariadení potrebuje z iných vážnych dôvodov, 

- poskytovanie sociálnej služby v Špecializovanom zariadení 
– poskytovanie sociálnej služby fyzickej osobe, ktorá je odkázaná na pomoc inej fyzickej osoby, jej stupeň odkázanosti je najmenej V. podľa prílohy č. 3 Zákona o sociálnych službách a má zdravotné postihnutie, ktorým je najmä Parkinsonova choroba, Alzheimerova choroba, pervazívna vývinová porucha, skleróza multiplex, schizofrénia, demencia rôzneho typu etiológie, hluchoslepota, AIDS alebo organický psychosyndróm ťažkého stupňa, 

- poskytovanie sociálnej služby v Dennom stacionári – poskytovanie sociálnej služby fyzickej osobe, ktorá je odkázaná na pomoc inej fyzickej osoby podľa prílohy č. 3 Zákona o sociálnych službách a je odkázaná na sociálnu službu v zariadení len na určitý čas počas dňa. 

Orgánmi neziskovej organizácie sú:

a) Správna rada

b) Riaditeľ

c) Revízor.
1.1 Zmeny orgánov neziskovej organizácie
V roku 2017 neboli uskutočnené žiadne zmeny v zložení orgánov neziskovej organizácie.

2. Prehľad činností vykonávaných organizáciou v roku 2017
Nezisková organizácia HUGOLD, n.o. v marci 2017 začala poskytovať ambulantnú sociálnu službu v Dennom stacionári v Dargove s kapacitou 10 prijímateľov sociálnej služby a v Dennom stacionári v Bačkove s kapacitou 24 prijímateľov sociálnej služby.
Cieľovou skupinou sú občania odkázaní na poskytovanie sociálnej služby v Dennom stacionári, so stupňom odkázanosti min. 3.
Denný stacionár Dargov vykazoval počas roka 2017 100% obsadenosť zariadenia. 

V Dennom stacionári Bačkov bola po pol roku činnosti kapacita naplnená na 50%. Zo zazmluvnených prijímateľov sociálnej služby však stacionár navštevovalo pravidelne v priemere 6 – 8 klientov. Výrazne k tomu prispela nespolupráca obce.

Zmeny v súvislosti s novelu Zákona o sociálnych službách, monitoring MPSVaR, pozastavený tok financií a ďalšie skutočnosti, ktoré dávali neistotu ďalšieho fungovania prevádzok boli podkladom k rozhodnutiu ukončiť činnosť v Dennom stacionári Bačkov k 15.09.2017.

V mesiacoch august – september 2017 začala nezisková organizácia HUGOLD, n.o. prípravné práce v súvislosti s uvedením nových priestorov do prevádzky v okresnom meste Trebišov. K 31.12.2017 boli ukončené rekonštrukčné práce priestorov v Trebišove a bola podaná žiadosť na RUVZ v Trebišove o uvedenie priestorov do prevádzky.

Denný stacionár Trebišov s kapacitou 20 miest bude poskytovať sociálnu službu odkázaným občanom mesta a okolitých dedín ako jediný poskytovateľ ambulantnej sociálnej služby v meste. Cieľovou skupinou sú ľudia so začínajúcou demenciou. 

3. Ročná účtovná závierka

Nezisková organizácia HUGOLD, n.o. viedla za rok 2017 účtovníctvo podľa osobitného predpisu ako nezisková účtovná jednotka účtujúca v sústave podvojného účtovníctva.
Ročná Účtovná závierka bola zostavená k 13.04.2018 a schválená na zasadnutí správnej rady. 

Výsledok hospodárenia pred zdanením -179,96 EUR.

Ročná účtovná závierka bola overená audítorom.

Špecifikácia výnosov a nákladov za rok 2017:
ŠPECIFIKÁCIA VÝNOSOV  v Eur 

Finančný príspevok MPSVaR - dotácia

30 414,18

Prijaté platby od klientov 



         0,00

Iné ostatné výnosy

                     

30 900,00

Výnosy SPOLU



           61 314,23
ŠPECIFIKÁCIA NÁKLADOV v Eur
Spotreba materiálu:




9 663,39
Spotreba energie




 2 778,37

Prijaté služby





 10 113,02

z toho:


· opravy a udržiavanie


               5 317,41

· ostatné služby



              4 795,61

Mzdové náklady




11 448,50

Zákonné sociálne a zdravotné poistenie:

4 037,36

Zákonné sociálne náklady:



  476,71

Ostatné dane a poplatky:



       0

Ostatné pokuty a penále:



 0

Iné ostatné náklady:




       22 965,52

Náklady  SPOLU



          61 494,19

Nezisková organizácia prevádzkuje svoju činnosť naďalej v prenajatých priestoroch na základe dlhodobých nájomných zmlúv. 
4. Perspektívy budúceho vývoja neziskovej organizácie

Perspektívou pre rok 2018 a nasledujúce je finančne zvládnuť prevádzkovanie Denného stacionára Dargov a novozriadeného Denného stacionára Trebišov tak, aby to neovplyvnilo kvalitu poskytovanej sociálnej služby.







Ing. Lucia Hrešková

